CELEX: 32006R0241
Language: hu
Date: 2006-02-10 00:00:00
Title: A Bizottság 241/2006/EK rendelete ( 2006. február 10. ) az egyes áruk Kombinált Nómenklatúra szerinti besorolásáról szóló 1004/2001/EK bizottsági rendelet módosításáról

11.2.2006   
            
            
               HU
            
            
               Az Európai Unió Hivatalos Lapja
            
            
               L 40/5
            
         
      A BIZOTTSÁG 241/2006/EK RENDELETE
   
   (2006. február 10.)
   az egyes áruk Kombinált Nómenklatúra szerinti besorolásáról szóló 1004/2001/EK bizottsági rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A telepítő lemezekkel ellátott színes plazmaképernyő besorolása az egyes áruk Kombinált Nómenklatúra (2) szerinti besorolásáról szóló, 2001. május 22-i 1004/2001/EK bizottsági rendelet a plazmaképernyő esetében a 8528 21 90 KN-kód alá, a telepítő lemezek esetében pedig a 8524 91 00 KN-kód alá történő besorolást eredményezte. Mivel a Kombinált Nómenklatúra 85. árucsoporthoz tartozó Megjegyzések 6. pontját 2002. január 1-jei hatállyal módosították, és tekintettel arra, hogy a HR Bizottság 2004 októberében elfogadta e megjegyzés értelmezését, az 1004/2001/EK rendeletet helytelennek kell tekinteni.
            
         
               (2)
            
            
               Az 1004/2001/EK rendeletet ennek megfelelően módosítani kell.
            
         
               (3)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   Az 1004/2001/EK rendelet mellékletében szereplő táblázat második tételének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2006. február 10-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 2175/2005/EK rendelettel (HL L 347., 2005.12.30., 9. o.) módosított rendelet.
   
      (2)  HL L 140., 2001.5.24., 8. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Kiskereskedelmi forgalom számára kiszerelt készlet, amely színes monitorból, kábelkapcsokból, tápkábelből, (két elemmel működtetett) távirányítóból, használati utasításból és telepítő lemezekből áll.
                  A monitor plazma típusú, 105,6 cm képátmérővel (teljes méretek: 103,5 [szélesség] × 64 [magasság] × 15 [mélység] cm), valamint egy 852 × 480 pixeles konfigurációval és két belső hangszóróval.
                  A monitor az alábbi interfészekkel rendelkezik:
                  
                              —
                           
                           
                              három videobemeneti csatlakozó (összetett videojel),
                           
                        
                              —
                           
                           
                              egy adatbemeneti csatlakozó (VGA-SVGA),
                           
                        
                              —
                           
                           
                              egy audiobemeneti csatlakozó és
                           
                        
                              —
                           
                           
                              egy vezérlő csatlakozó.
                           
                        A különböző interfészek lehetővé teszik, hogy a monitor színesben mutassa mind az automatikus adatfeldolgozó gépektől kapott adatokat, mind pedig a videofelvevőből vagy -lejátszóból, DVD-lejátszóból, videokamerából stb. származó álló vagy mozgó képeket.
               
               
                  8528 21 90
               
               
                  A besorolást a Kombinált Nómenklatúra 1., 3.(b) és 6. általános értelmezési szabálya, valamint a 8528, 8528 21 és a 8528 21 90 KN-kódok szövege határozza meg.
                  A készlet lényeges jellemzőjét a monitor adja.
                  A termék nem sorolható be a 8471 60 vámtarifaszám alá, mivel képes összetett videojelből származó színes kép visszaadására (lásd a HR Magyarázat 8471 vámtarifaszámhoz tartozó magyarázat (I), (D), (1) pontját).
                  Hasonlóképpen, a termék nem sorolható be a 8531 vámtarifaszám alá, mert funkciója nem a jelzések vizuális megjelenítésére szolgál (lásd a HR Magyarázat 8531 vámtarifaszámhoz tartozó magyarázatának D. pontját).